เป็นร้านเปิดใหม่ใกล้บ้าน อยากให้2ดาวแต่ก็เผื่อจะมีการพัฒนา  เราอาจโชคร้ายในวันที่ไป ???? ขอรีวิวตามจริงนะคะ บางท่านอาจเจอในวันที่ดีกว่านี้ก็ได้ เพราะเห็นรีวิวในเฟซบุค ให้5ดาวกันเยอะ
ว่าด้วยเรื่องของบุฟเฟ่ต์ชาบู หัวละ259(ไม่มีsea food) จัดว่าราคาเทียบใกล้ร้านดังในห้าง 
เป็นร้านที่รองรับได้10+โต๊ะ อยู่ริมถนน ในซ.วัดลาดปลาดุก ติดกับร้านหมูอุ๊ย หมูกระทะ การบริการพนักงาน บริการดีค่ะ แนะนำดี ถ้ามีกดlike &shareเพจของร้าน ลด10% 
แต่เป็นร้านแรกที่เราทานไปแค่setเดียวและสั่งเชคบิลเลย โชคร้ายมากที่เจอครอบครัว.... ปล่อยลูกวิ่งโครมๆๆๆๆ ร้องลั่นร้าน แล้วร้านเป็นพื้นไม้อัดบอกตรงๆ ปวดประสาท จนขอหนีแบบไม่คิดชีวิต
มาว่าด้วยเรื่องอาหาร ทางร้านมีทั้งแบบ a la cart menu และ บุฟเฟ่ต์ 259 บาทไม่มีseafood 399 บาทมีsea food
น้ำซุป มีน้ำดำ กระดูกหมู และปลาโอ 
เราสั่งกระดูกหมู กับ ปลาโอ  ..แยกไม่ออกเลย รสชาติไม่แตกต่าง 
วัถตุดิบ หมู สไลด์มาบางจนคีบไม่ได้ ยุ่ย ต้องเอาใส่ตะกร้อ ส่วนพวกผัก มีไม่กี่อย่าง ต้องไปตักเอาเองที่บาร์ด้านในร้าน ถ้าจำไม่ผิดมี ผักบุ้ง ตั้งโอ๋ วุ้นเส้น กวางตุ้งฮ่องเต้ เห็ดออริจิ เห็ดเข็มทอง ผักกาดขาว น้ำจิ้มก็ต้องตักเองเช่นเดียวกัน มี น้ำจิ้มสุกี้(จืด) ซีฟู้ด(เหม็นเขียว) น้ำเชื่อม (มีกระเทียม หอมซอย น้ำมะนาว บริการปรุงเอง)
ตรงบาร์ ที่บริการตัวเอง มีสลัด และ ไอศครีม ด้วยค่ะ ก็เป็นแบบทั่วๆไป
งานนี้ เลยรีบทานรีบออก ไม่ค่อยได้เก็บภาพมามากนัก ????